text: 17/3/2013 Visita Celler Fargas-Fargas i Calçotada | Jove Confraria del Vins del Bages 湖北省中医院
  17/3/2013 Visita Celler Fargas-Fargas i Calçotada
  Posted by admin in Articles, General	on 8th mar , 2013 | 0 comments
  Després d'aquest parèntesis des de l'últim tast de l'any passat, comencem un nou any a la JCVB ple de sorpreses i activitats !
  Per al primer tast visitarem un dels últims cellers de la D.O. Pla de Bages que ens queda per veure, el celler Fargas-Fargas.
  El Celler Fargas-Fargas es troba a la masia de Cal Quico, al poble de Salelles. Es tracta d'una explotació familiar on conreen 9 hectàrees de vinya amb diferents varietats de raïm. Seguint el cicle de la vinya amb cura i atenció per aconseguir un raïm sa i equilibrat. Els treballs i tractaments que hi realitzen sempre són respectuosos amb la terra i la planta. Els seus vins són el reflex del terrer, del sol i de la pluja, però també el projecte de la seva feina. De la mà del Quim i la Rosa, propietaris del celler, descobrirem les seves vinyes i us garantim que quedarem ben colpits per la dedicació i esforç que hi destinen. Posteriorment visitarem el celler i acabarem amb un tast dels grans vins que s'hi elaboren. Petites produccions de vins molt especials, francs i extremadament honestos.
  La visita tindrà lloc el diumenge 17 de març a les 11:00h, i ens trobarem directament al celler. En acabar la visita i la degustació ens dirigirem al restaurant del camp de golf de Salelles, situat a pocs metres, per gaudir d'una bona calçotada i carn a la brasa.
  El preu per a socis és de 15€ i pels no socis és de 30€ i la data límit per apuntar-vos a la sortida és el dijous dia 14 de març, i ho podeu fer enviant un correu a info@jcvb.cat
  Us esperem a tots a aquesta sortida. Certament teníem moltes ganes de poder visitar el Celler Fargas-Fargas, un veritable referent en el conreu de la vinya al Bages.